Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: kutyás járõrök mind azt a benyomást keltették, mintha olyan, súlyos szabadságkorlátozás alatt álló személyekre felügyelnének, akik esetében a legsúlyosabb kényszerítõ eszközök alkalmazása is indokolt lehet. Az alapvetõ jogok tiszteletben tartása és védelme az állam elsõrendû kötelezettsége, amit az érintett állami szerveknek az országban jogszerûen tartózkodó kérelmezõk és befogadottak szállítási körülményeinek tervezésekor külön jogszabályi rendelkezés hiányában is szem elõtt kellett volna tartaniuk. A 36/1992. (VI. 10.) AB határozat szerint az „államszervezet akkor mûködik demokratikusan, ha a demokratikus jogállamiság és az ahhoz szorosan kapcsolódó alkotmányos rend fenntartása és
Paragraph Index: 208

kutyás járõrök mind azt a benyomást keltették, mintha olyan, súlyos szabadságkorlátozás alatt álló személyekre felügyelnének, akik esetében a legsúlyosabb kényszerítõ eszközök alkalmazása is indokolt lehet. Az alapvetõ jogok tiszteletben tartása és védelme az állam elsõrendû kötelezettsége, amit az érintett állami szerveknek az országban jogszerûen tartózkodó kérelmezõk és befogadottak szállítási körülményeinek tervezésekor külön jogszabályi rendelkezés hiányában is szem elõtt kellett volna tartaniuk. A 36/1992. (VI. 10.) AB határozat szerint az „államszervezet akkor mûködik demokratikusan, ha a demokratikus jogállamiság és az ahhoz szorosan kapcsolódó alkotmányos rend fenntartása és mûködtetése alapvetõ követelményként magában foglalja a szabadságjogok tiszteletben tartását és védelmét”. A költöztetéssel érintett külföldiek jármûre szállításának, illetve utaztatásának módja, különösen az intézkedésben közremûködõ állománynak a legsúlyosabb kényszerítõ eszközök alkalmazásának is kilátásba helyezõ eszközökkel történõ felszerelése a jogállamisághoz, illetve az alapvetõ jogok tiszteletben tartásához és védelméhez való joggal összefüggõ visszásságot okozott. Debrecenben a befogadó állomásra érkezõ afgán állampolgárok, köztük kisgyermekes családok számára újabb megpróbáltatást jelentett, hogy az ismeretlen helyen maguknak kellett szabad férõhelyet keresniük. A késõn érkezõk, különösen azok, akiknek olyan rokonaik vagy ismerõseik sem voltak, akik valamelyik hálóhelyiségbe hajlandók voltak befogadni õket, kénytelenek voltak máshol hálóhelyet találni maguknak. Így történt, hogy néhányan az óvoda, mások egy-egy ablaktalan tároló helyiség ajtajának feltörését követõen, az említett helyiségekbe költöztek be, ahol a földre dobott matracokon aludtak. A befogadó állomásra érkezõ külföldiek elhelyezésének szervezetlensége nem minden esetben okozott olyan sérelmet, ami az érintett külföldit megilletõ bármely alkotmányos joggal összefüggésbe hozható. Alkotmányos joggal összefüggõ visszásság hiányában is elfogadhatatlan azonban, hogy egy jogszabályban elõírt ellátást nyújtó állami intézménybe érkezõ személyeknek maguknak kelljen szabad hálóhelyet keresniük. A befogadó állomáson két-három család kényszerül közös hálóhelyiségben élni, ami feszültségekhez, vitákhoz vezetett. A közös élettérben a családok úgy próbáltak szeparálódni, hogy a hálóhelyiségeket szekrényekkel, lepedõkkel részekre osztották. A helyszíni bejáráskor körülbelül 40-45 család élt a befogadó állomáson, családonként átlagosan 3 gyermekkel. Az egyedülálló nõket általában a kifejezetten erre a célra kijelölt közös, esetleg valamelyik család által kizárólagosan használt hálóhelyiségben szokták elszállásolni. A több család közös hálóhelyiségben, illetve az egyedülálló nõknek a velük semmilyen rokoni kapcsolatban nem álló családokkal közös hálóhelyiségben való elhelyezése olyan helyzetet teremt, ami az érintett személyeknek emberi méltósághoz való jogával összefüggõ visszásságot okozott. A fõigazgató azon utasítása következtében, amelynek értelmében valamennyi, Debrecenben élõ nem afgán állampolgárt az ország más településein mûködõ intézményekbe kellett költöztetni, 41 – az UNHCR pénzügyi támogatásával – a befogadó állomáson foglalkoztatott külföldinek kellett távoznia. Közülük 15 személyt konyhai kisegítõként, a többieket a befogadó állomás takarításával összefüggõ feladatok ellátására alkalmazták. A konyhai kisegítõk távozása azt eredményezte, hogy a debreceni befogadó állomás lakói – mintegy 900 ember – a 2001. szeptember 23. és 25. közötti napokon nem kaptak meleg ételt, ami a többi befogadó állomás és az átmeneti szálláshely lakóinak ellátásához képest a diszkriminációmentes elbánás tilalmával összefüggõ visszásságot okozott. Az említett napokon a napi háromszori étkezés keretében járó élelmet napjában egyszer, hideg élelmiszercsomag formájában osztották ki a befogadó állomás lakóinak. A rendelkezésre álló étlapok, illetve a helyszíni bejáráskor osztott élelem szemrevételezése alapján annak mennyiségét és minõségét a vizsgálat résztvevõi megfelelõnek találták, alkotmányos joggal összefüggõ visszásságra utaló körülményt nem észleltek. Az intézmény vezetése által elmulasztott karbantartási, állagmegóvási munkák hiánya nagyban hozzájárult a szállásépületek olyan mértékû leromlásához, hogy a szállásépületek, különösen a vizes helyiségek olyan leromlott technikai és higiénés állapotban voltak, ami a legmagasabb szintû testi és lelki egészséghez való joggal összefüggõ visszásságot eredményezett. A muzulmán vallási elõírásoknak megfelelõ illemhely hiánya ugyancsak visszásságot okozott. A helyszíni bejáráskor felújítás alatt álló szállásépületet idõközben átadták. Az ÁNTSZ Debrecen Városi Intézete 1995 óta folyamatosan, azaz gyakorlatilag havi rendszerességgel tart közegészségügyi ellenõrzést a befogadó állomáson. Az ellenõrzésekrõl készült jegyzõkönyvek szerint az ÁNTSZ munkatársai gyakorlatilag minden alkalommal megállapították, hogy a szállásépületekben uralkodó állapotok nem felelnek meg a közegészségügyi elõírásoknak, sõt az elvégzendõ feladatokat is meghatározták. Miután éveken keresztül semmiféle változás nem történt, sõt a helyzet egyre rosszabb lett végül az ÁNTSZ 1999. május 6-án határozattal kötelezte a befogadó állomás vezetõségét a helyzet javítására. A helyszíni bejárás tapasztalatai, illetve a közegészségügyi ellenõrzések megállapításaira figyelemmel érthetetlen, hogy az ÁNTSZ miért nem tett semmit annak érdekében, hogy az általa elõírt

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes